Reidar Ekner
Store norske leksikon,Språk og litteratur,Litteratur i verden,Europa,Sveriges litteratur,Sveriges nyere litteratur
Reidar Ekner var en svensk litteraturhistoriker, forfatter, kritiker og oversetter. Han ble dosent i Stockholm i 1962 på avhandlingen Hans Larsson om poesi.
Ekners lyrikk, som den fremstår i Etnografica (1960), Skiljaktigheter (1963) og Andhämtning, bilder (1969), er lærd, og både kulturhistorisk og samfunnskritisk orientert. Efter flera tusen rad (1974), med sin rystende fremstilling av det tabubelagte emnet barns sykdom og død, ble et ikke bare etter svenske forhold usedvanlig gjennombrudd hos kritikere og publikum, men innebar også en dreining mot en mer personlig og naken uttrykksform. I Halvvägs mot mörkret (1979), Mellan polerna (1982) og Under trädkronorna (1987) står naturopplevelsen og samfunnsutviklingen i sentrum.Prosaboken Stenarna i skrinet kom i 1984. Ekner var en ledende Ekelöf-spesialist og ga ut Ekelöfs Skrifter 1–8 (1991–1993). Han var også aktiv som oversetter. Les mer i Store norske leksikon Sveriges litteratur